पाएं अपने शहर की ताज़ा ख़बरें और फ्री ई-पेपरडाउनलोड करें
कुण्डवा चैनपुर बाजार के बगल की जमीन के लिए दो पक्षों की दावेदारी को लेकर मंगलवार दोपहर दोनों पक्ष के बीच मारपीट कहो गई। घटना के बाद दोनों पक्ष ने एक दूसरे पर प्राथमिकी दर्ज करने के लिए आवेदन दिया है। घटना के संबंध में एक पक्ष के रामानंद सिंह ने पड़ोस की दस महिलाओं को नामजद करते हुए प्राथमिकी दर्ज कराई है। जिसमें आरोप है कि खाता 241 खेसरा 1371 रकवा साढ़े चार कठा खतियानी जमीन पर पुराना घर था। जिसे तोड़कर नया बनाया जाने लगा तो गांव के अजय साह द्वारा तीन लाख रुपया रंगदारी मांगी गई।
इस संबंध में सिकरहना अनुमंडलाधिकारी के इजलास में दर्ज मामले में फैसला आने के बाद दुबारा घर बनाना शुरू किया तो मंगलवार शाम को अजय साह की पत्नी दस नामजद महिलाओं के भीड़ के साथ हरवे हथियार से लैस होकर घटनास्थल पर पहुंच परिवार के लोगों के साथ मारपीट करने लगी। जिसमें परिवार के लोगों को गहरी चोट लगी है। जिनका इलाज निजी नर्सिंग होम में चल रहा है। वहीं दूसरे पक्ष के तरफ से छह महिलाओं ने थाना में 15 लोगों को नामजद करते हुए प्राथमिकी दर्ज कराई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn